Likumprojekts

**Grozījumi Meliorācijas likumā**

Izdarīt Meliorācijas likumā (Latvijas Vēstnesis, 2010, 12., 94.nr.) šādus grozījumus:

1. Papildināt 1.pantu ar 5.1punktu šādā redakcijā:

"51) **pašvaldības nozīmes koplietošanas meliorācijas sistēma** – koplietošanas meliorācijas sistēma, kas būtiski ietekmē ūdens režīmu pašvaldības teritorijas plānojumā noteiktajās apbūves teritorijās, infrastruktūras objektos (ielās, ceļos, ūdenssaimniecības objektos, pašvaldības polderos). Pašvaldības nozīmes meliorācijas sistēmas būvniecību, ekspluatāciju un uzturēšanu organizē pašvaldība;".

2. Izteikt 2.pantu šādā redakcijā:

"**2.pants.** Likuma mērķis ir nodrošināt tādu meliorācijas sistēmu pārvaldības mehānismu, kas veicina dabas resursu ilgtspējīgu apsaimniekošanu un izmantošanu, nodrošina iedzīvotāju drošībai un labklājībai, infrastruktūras attīstībai nepieciešamo ūdens režīmu, kā arī racionālu meliorācijas sistēmu būvniecību, ekspluatāciju, uzturēšanu un pārvaldību lauku apvidu un pilsētu zemē."

3. 4.pantā:

izteikt pirmo daļu šādā redakcijā:

"(1) Valsts sabiedrība ar ierobežotu atbildību "Zemkopības ministrijas nekustamie īpašumi" izdod tehniskos noteikumus šādām darbībām meliorētās zemēs un ekspluatācijas aizsargjoslās ap meliorācijas būvēm un ierīcēm:

1) būvju un inženierkomunikāciju būvniecībai (izņemot vienkāršotu pārbūvi un vienkāršotu atjaunošanu), pārvietošanai un pārbūvei;

2) derīgo izrakteņu ieguvei;

3) meža ieaudzēšanai;

4) koku un krūmu audžu ieaudzēšanai meliorētajā lauksaimniecībā izmantojamā zemē;

5) citām darbībām vietās, kur tas var traucēt meliorācijas sistēmas darbības režīmu.";

aizstāt trešajā daļā vārdus "rekonstrukcija un vienkāršota renovācija" ar vārdiem "pārbūve un vienkāršota atjaunošana".

4. Aizstāt 5.pantā vārdus "rekonstrukcija vai renovācija" ar vārdiem "pārbūve vai atjaunošana".

5. Papildināt 8.pantu ar 3.1punktu šādā redakcijā:

"31) pašvaldības nozīmes koplietošanas meliorācijas sistēma;".

6. Papildināt II nodaļu ar 9.1pantu šādā redakcijā:

"**9.1pants.** Valsts meliorācijas sistēmu un valsts nozīmes meliorācijas sistēmu būvniecību, pārvaldīšanu un apsaimniekošanu veic sabiedrība ar ierobežotu atbildību "Zemkopības ministrijas nekustamie īpašumi"."

7. Izteikt 12.pantu šādā redakcijā:

"**12.pants.** Zemes īpašnieks vai tiesiskais valdītājs nodrošina iespēju piekļūt meliorācijas būvēm un ierīcēm, kas atrodas viņa īpašumā vai tiesiskajā valdījumā esošās zemes robežās, amatpersonām un to pilnvarotām vai norīkotām personām, kuras kontrolē un uzrauga meliorācijas sistēmu vai veic darbus, kas saistīti ar meliorācijas sistēmas inventarizāciju, būvniecību, ekspluatāciju un uzturēšanu."

8. Papildināt likumu ar 12.1 pantu šādā redakcijā:

"**12.1 pants.** Ja pašvaldības meliorācijas sistēma vai pašvaldības nozīmes koplietošanas meliorācijas sistēma atrodas vairāku pašvaldību administratīvajā teritorijā, to pienākums ir piedalīties pašvaldības meliorācijas sistēmas unpašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā. Meliorācijas sistēmas būvniecības, ekspluatācijas un uzturēšanas izmaksas aprēķina atbilstoši normatīvajiem aktiem par koplietošanas meliorācijas sistēmas būvniecības, ekspluatācijas un uzturēšanas izmaksu aprēķina, sadales un norēķinu kārtību."

9. Papildināt II nodaļu ar 13.1pantu šādā redakcijā:

"**13.1 pants.** Valsts meliorācijas sistēmu un valsts nozīmes meliorācijas sistēmu sarakstu apstiprina zemkopības ministrs atbilstoši normatīvajiem aktiem par meliorācijas kadastru."

10. Papildināt IV nodaļu ar 25.1 pantu šādā redakcijā:

"**25.1pants.** (1) Lēmumu par pašvaldības nozīmes koplietošanas meliorācijas sistēmas statusa piešķiršanu pašvaldība pieņem kā administratīvo aktu. Pirms lēmuma pieņemšanas pašvaldība noskaidro un izvērtē to zemes īpašnieku vai tiesisko valdītāju viedokli, kuru zemes robežās atrodas koplietošanas meliorācijas sistēma.

(2) Atbildību par pašvaldības nozīmes koplietošanas meliorācijas sistēmas ekspluatācijas un uzturēšanas noteikumu pārkāpšanu nosaka, izdodot pašvaldības saistošos noteikumus.

(3) Pašvaldība mēneša laikā pēc lēmuma pieņemšanas par pašvaldības nozīmes koplietošanas meliorācijas sistēmas statusa piešķiršanu informē par to valsts sabiedrību ar ierobežotu atbildību "Zemkopības ministrijas nekustamie īpašumi"."

11. Aizstāt 27.pantā vārdus "rekonstrukciju un renovāciju" ar vārdiem "pārbūvi un atjaunošanu".

12.  29. pantā:

papildināt otro daļu pēc vārdiem "koplietošanas meliorācijas sistēmas" ar vārdiem "tai skaitā pašvaldības nozīmes koplietošanas meliorācijas sistēmas";

aizstāt trešajā daļā vārdus "un rada avārijas draudus" ar vārdiem "vai rada avārijas draudus".

13. Papildināt pārejas noteikumus ar 8.punktu šādā redakcijā:

"8. Ministru kabinets līdz 2014.gada 1.jūlijam izdod šā likuma [29.](http://likumi.lv/doc.php?id=203996#p16)panta otrajā daļā minētos noteikumus par pašvaldības nozīmes koplietošanas meliorācijas sistēmu būvniecības, ekspluatācijas un uzturēšanas izmaksu aprēķina, sadales un norēķinu kārtību."

Likums stājas spēkā 2014.gada 1.februārī.

Zemkopības ministre

Laimdota Straujuma